КОМИ РЕСПУБЛИКАСА Веськӧдлан котырлÖн ШУÖМ

**«Коми Республикаса канму учреждениеяс серти канму удж лӧсьӧдӧм йылысь да канму удж сьӧмӧн могмӧдӧм йылысь да Коми Республикаса Веськӧдлан котырлысь ӧткымын решение вынтӧмӧн лыддьӧм йылысь» Коми Республикаса Веськӧдлан котырлӧн 2010 во ӧшым тӧлысь 31 лунся 512 №-а шуӧмӧ вежсьӧмъяс пыртӧм йылысь**

Коми Республикаса Веськӧдлан котыр шуис:

Пыртны «Коми Республикаса канму учреждениеяс серти канму удж лӧсьӧдӧм йылысь да канму удж сьӧмӧн могмӧдӧм йылысь да Коми Республикаса Веськӧдлан котырлысь ӧткымын решение вынтӧмӧн лыддьӧм йылысь» Коми Республикаса Веськӧдлан котырлӧн 2010 во ӧшым тӧлысь 31 лунся 512 №-а шуӧмӧ татшӧм вежсьӧмъяс:

1. 2 пункт киритны.

2. 3 пункт гижны тадзи:

«3. Коми Республикаса сьӧм овмӧс министерстволы:

1) 2012 вося урасьӧм тӧлысь 1 лунӧдз лӧсьӧдны да вынсьӧдны Коми Республикаса канму учреждениеясӧн сетан (вӧчан) канму услугаяслысь (уджлысь) ӧтувъя лыддьӧг лӧсьӧдан, нуӧдан пӧрадоксӧ да сылысь формасӧ;

2) быд во локтан финансӧвӧй волӧн тӧвшӧр тӧлысь 1 лунӧдз лӧсьӧдны да йӧзӧдны юӧр да телекоммуникация «Интернет» везйын Канму услугаяслысь (уджлысь) ӧтувъя лыддьӧг, мый сетӧны (вӧчӧны) Коми Республикаса канму учреждениеяс;

3) лӧсьӧдны да вынсьӧдны:

а) Коми Республикаса канму учреждениеясӧн канму услугаяс сетӧм (удж вӧчӧм) вылӧ норма видзан арталӧм серти методическӧй вӧзйӧмъяс;

б) Коми Республикаса канму учреждениеяслы канму уджъяс лӧсьӧдӧм серти да найӧс вӧчӧм кузя видзӧдӧм серти методическӧй вӧзйӧмъяс;

в) субсидияяс сетан пӧрадок да условиеяс йылысь ылӧсас сёрнитчӧмлысь форма.».

3. Содтыны татшӧм 4 пункт:

«4. Коми Республикаса олӧмӧ пӧртысь власьт органъяслы, кодъяс збыльмӧдӧны Коми Республикаса канму учреждениеяслӧн учредительяслысь могъяссӧ да уджмогъяссӧ:

1) быд во финансӧвӧй волӧн ӧшым тӧлысь 1 лунӧдз примитны ведомствоса нормативнӧй акт, мый вынсьӧдӧ ылӧса форма серти канму услугаяслысь (уджлысь) лыддьӧг Коми Республикаса канму учреждениеяс серти канму удж лӧсьӧдӧм йылысь да канму удж сьӧмӧн могмӧдӧм йылысь Положение дорӧ 2 содтӧдын индӧм серти, мый вынсьӧдӧма тайӧ шуӧмӧн (1 №-а содтӧд);

2) быд во ӧнія финансӧвӧй волӧн ӧшым тӧлысь 20 лунӧдз йӧзӧдны канму услугаяслысь (уджлысь) вынсьӧдӧм лыддьӧг (водзӧ – Лыддьӧг) Коми Республикаса олӧмӧ пӧртысь власьт лӧсялана органлӧн официальнӧй сайтын (водзӧ – официальнӧй сайт);

3) пыртны колана Лыддьӧг официальнӧй сайт вылӧ вынсьӧдӧм Лыддьӧгӧ вежсьӧмъяс пыртан лунсянь 10 лун чӧжӧн.».

4. 4-6 пунктъяс лӧсялӧмӧн лыддьыны 5-7 пунктъясӧн.

5. Тайӧ шуӧмыс вынсялӧ сійӧс примитан лунсянь.

Коми Республикаса Юралысь В. Гайзер

Сыктывкар

2012 вося урасьöм тöлысь 7 лун

36 №

2288 пас